section_heading: Komentari kritičara
paragraph_text: Erotica je primila većinom pozitivne komentare glazbenih kritičara. Stephen Thomas Erlewine iz Allmusic kaže: "Iako album nije napravio jednake rezultate kao prethodni albumi, ambiciozna Erotica sadrži neke od Madonninih najboljih i najispunjenijih glazbi." Arion Berger iz Rolling Stone je albumu dodijelio četiri zvjezdice (od pet) i napomenuo: "Erotica je sve ono za što su osudili Madonnu - pedantna, proračunata, zapovjedna i arteficijalna. Prihvaća sve optužbe i odgovara izvanrednim izdanjem." Michael R. Smith iz The Daily Vault je imao pozitivne komentare: "najizvanredniji aspekt Erotica je Madonnina transparentnost i sloboda. Služi kao primjerak uvida u život poznate osobe koja se pokušava pomiriti sa svim aspektima svog života." SoundGuardian je imao samo pozitivne komentare: "Madonna je na svojoj poziciji mogla odlučiti otići u mirovinu i živjeti od tantijema kao bubreg u loju, no odlučila je reći neke stvari koje mnogi nisu željeli čuti. Erotica nije album o pornografiji, to je album o ljubavi, smrti i seksualnosti, glavnim silama bilo kojeg života. Ovaj album je toliko iskren da su se mnogi morali praviti da ne postoji. Seksualnost i ljubav idu ruku pod ruku. Madonna je prva u pop glazbi koja se to usudila reći i od toga napraviti umjetnost.", te još: "Hladni beatovi Erotice su zasigurno odmak od laganih hitova koji su definirali pop glazbu osamdesetih. Ovaj album definitivno nije ono što je MTV publika očekivala, no dobro je pitanje je li taj album uopće bio stvaran za njih. Nakon rekorda u broju top 5 singlova, Madonni više nije bilo potrebno stvarati nove hitove, ovaj put je mogla reći realno stanje stvari."